laion/Wikipedia-Exotic huggingface dataset:
פועל אנאקוזטיבי

בבלשנות מודרנית, פועל אַנאָקוּזָטיבי (באנגלית: unaccusative verb) הוא פועל עומד שהנושא הדקדוקי שלו אינו סוכן סמנטי. במילים אחרות, הוא אינו יוזם באופן פעיל או אינו אחראי באופן פעיל לפעולתו של הפועל. הנושא של פועל אנאקוזטיבי דומה מבחינת משמעותו הסמנטית למושא הישיר של פועל יוצא, או לנושא של פועל במשפט סביל. דוגמאות הן, למשל, המשפטים "העץ נפל"; "האיש מת"; "השעון התקלקל". במשפטים אלה ניתן לראות את הפעולה (נפילה, מוות, קלקול) כמשהו שקרה לנושא, במקום להיות פעולה שיזומה על ידיו. מבחינה סמנטית, המילה "עץ" במשפט "העץ נפל" ממלאת תפקיד דומה לתפקידה במשפט יוצא כמו "הם כרתו את העץ", או הטרנספורמציה הפסיבית שלו, "העץ נכרת". פעלים אנאקוזטיביים מהווים איפוא ניגוד לפעלים אַנאֶרגָטיביים (אנ'), כגון "לרוץ" או "להתפטר", שמתארים את הפעולות שיזם הנושא מרצונו. הם נקראים "אנאקוזטיביים" מכיוון שאף על פי שלנושא יש תפקיד סמנטי של מטופל (אנ'), לא מוקצית לו יחסה אקוזטיבית. כפי שמציין דייוויד מ. פרלמוטר, פועל כמו "להחליק" יכול להיות אנאקוזטיבי או אנארגטיבי, תלוי אם הפעולה הייתה רצונית או לא-רצונית. בשפות נומינטיביות–אקוזטיביות (אנ'), היחסה האקוזטיבית, המסמננת את המושא הישיר של פעלים יוצאים, מייצגת בדרך כלל את הארגומנט הלא-רצוני (אנ') (כלומר, ארגומנט שאינו מתאר כוונה לביצוע הפעולה; לרוב מדובר במטופל). עם זאת, עבור פעלים אנאקוזטיביים, על אף שהנושא הוא א-רצוני, הוא אינו מסומנן באמצעות אקוזטיב. לטענת פרלמוטר, את המונחים "אנאקוזטיבי" ו"אנארגטיבי" המציא הבלשן ג'פרי פולום (אנ'). פרלמוטר נותן דוגמאות לסוגים שונים של פעלים אנאקוזטיביים. הוא מדגיש כי הקטגוריות הבאות אינן מוחלטות, וסיווג חלופי אפשרי. (א) הפועל "להיות" בתוספת תארים: להיות כבד, להיות אדום וכו'. (ב) פעלים שבהם הנושא הדקדוקי הוא מטופל מבחינה סמנטית: (i) להישרף, ליפול, לשקוע, לצוף, לזרום, להחליק, לנער, למעוד, להיכנע, להרתיח, לייבש, להתנודד, לנופף, לשקר (לא רצוני), להתכופף (לא רצוני) (ii) להימס, לקפוא, להתאדות, להתמצק, להחשיך, להירקב, להתמוטט, לקרוס, להישבר, לגדול, לנבוט, למות, להיחנק, להתפצח, להתפצל, להיעלם, להתפזר, להתפוצץ (ג) נשואים של קיום והתרחשות: להתקיים, לקרות, להתרחש, לנבוע, להתפתח, להופיע (ד) פעלים לא-רצוניים של הופעה, צליל, ריח וכו': להבריק, לנצנץ, לנקוש, להריח, להסריח (ה) נשואים אספקטואליים: להתחיל, להיעצר, להמשיך, להסתיים (ו) פועלי משך: להימשך, להישאר, לשהות, לשרוד. הוא מציין כי ניתן להשתמש בכמה פעלים באיברים אנאקוזטיביים או אנארגטיביים. אם הפעולה מכוונת, הפועל שבה הוא אנארגטיבי. לדוגמה, הפועל "לעמוד" יכול לשמש בשני סוגי האיברים: הפועל "לעמוד" במשפט "הצלמית עמדה על השולחן הזה" הוא אנאקוזטיבי; לעומת זאת, הפועל "לעמוד" במשפט "הילדים עמדו על השולחן הזה" הוא אנארגטיבי. עידן לנדו, גלילאו, בלשנות: בין אינטואיציה לתיאוריה, באתר ynet, 5 בספטמבר 2005 עינת שטרית, נעמה פרידמן ואורי הדר, "ייצוג קורטיקלי של פעלים אנאקוזטיביים", שפה ומוח 8 (2009), עמ' 21–29. גבי דנון, "משלימים שמניים והשמטת מילות יחס", בלשנות עברית 58 (תשס"ו), עמ' 27–44 Perlmutter (1978), p. 163. Perlmutter (1978) p.186. Perlmutter (1978), pp. 162–163. פֹּעַל מֶשֶׁךְ במילון דקדוק [בלשנות] (תשמ"ד), באתר האקדמיה ללשון העברית
סימקה 1000 קופה

סימקה 1000 קופה (בצרפתית: Simca 1000 Coupé, קרויה גם: Simca 1000/1200S Coupe (Bertone היא מכונית קופה מתוצרת יצרנית הרכב הצרפתית סימקה שיוצרה בין השנים 1962 – 1971 בצרפת ואיטליה. באיטליה יוצר דגמי "סימקה 1000 קופה", ו"סימקה 1200S קופה" על ידי "Gruppo Bertone" (אנ'). יוצרו כ-25,000 יחידות. 2 דלתות. מנוע אחורי. מנוע בנזין. סוג הנעה: הנעה אחורית. מנוע קירור מים. מאייד - Solex 32 PBIC (דגם "סימקה 1000 קופה"). סימקה 1000 קופה, יוצרו 10,915 יחידות בין השנים 1962–1967. סימקה 1200S קופה (קרוי גם 1200S ברטונה קופה), יוצר בין השנים 1961–1966. "סימקה 1000 קופה", שנת 1967 "סימקה 1200S קופה", שנת 1967 "סימקה 1200S קופה", שנת 1971 "סימקה 1200S קופה" "סימקה 1200S קופה" "סימקה 1200S קופה" - מבט ללוח מחוונים "סימקה 1200S קופה" - מבט ללוח מחוונים "סימקה 1200S קופה" "סימקה 1200S קופה" סימקה פיאט 500 טופולינו סימקה 5 סימקה 6 מדיה וקבצים בנושא דגם 1200 בוויקישיתוף סימקה 1000 קופה, סרטון באתר יוטיוב סימקה 1000 קופה, בביצוע דגם ברטונה, סרטון באתר יוטיוב דגמי simca 1000 1200s coupe carstyling.ru/en/car/1962_simca_1000_1200s_coupe דגמי סימקה 1000 קופה, 1200S ברטונה קופה" kucarfa.nl/Simca/simca1000coupeGB "סימקה 1000 קופה" web.archive.org/web/20060221233801 "סימקה 1000 קופה" ultimatecarpage.com/car/5745/Simca-1000-Coupe דגם 1200S Bertone web.archive.org/web/20080126100654
ברהמתריום

ברהמתריום (שם מדעי: Bramatherium) הוא סוג יונק נכחד ממשפחת הג'ירפיים, אשר חי בסוף המיוקן עד הפליוקן. המאובנים שלו התגלו בטורקיה ובהודו, והוא נחשב לקרובו של השיוותריום. לסוג זה השתייכו 7 מינים שהוגדרו לראשונה ב-1845 בידי החוקר הסקוטי יו פלקונר (אנ'). הוא נקרא על שם האל ההודי ברהמה (מילולית: "הבהמה של ברהמה"). הברהמתריום היה מכפיל פרסה בגודל בינוני-גדול באורך 3.4 מטר, גובה של 2.3 מטר ומשקל של 450 קילוגרם בממוצע. הוא היה בעל מראה דמוי-אוקפי עם צוואר קצר, אך בדומה לשיוותריום היה בעל מבנה קרניים פשוטות יחסית (בדומה לקרני ג'ירף מודרני) על ראשו שדמו לקרני איילים. הוא הכיל ענף מרכזי שדמה לאות Y בצורתו. ממבנה זה הסתעפו עוד שתי שלוחות מכל צד. יונק זה היה נמוך מהג'ירף המודרני, אך בעל מבנה לסתות דומה. ככל הנראה הוא ניזון בדומה לאוקפי בעיקר מעלי עצים מפוזרים בערבות המיוקון והפליוקן בעדרים. מדיה וקבצים בנושא ברהמתריום בוויקישיתוף ברהמתריום, באתר GBIF (באנגלית)
סונדוס סאלח

סונדוס סאלח (בערבית: سندس صالح נולדה ב-17 ביוני 1986) היא פוליטיקאית ואשת ציבור ערבייה-ישראלית, שכיהנה כחברת הכנסת מטעם מפלגת תע"ל כחלק מסיעת הרשימה המשותפת. קודם לבחירתה הייתה פעילה חברתית, מורה, יזמית, ומזכירת מועצת הנשים של תע"ל. סאלח נולדה בנצרת. לסאלח תואר ראשון בחינוך עם התמחות בהוראת מדעים ותואר שני בחינוך טכנולוגי בטכניון. עבודת המוסמך שלה התמקדה בנושא "חסמים בפני נשים משכילות ערביות בעולם ההייטק". לקראת הבחירות לכנסת העשרים ואחת נבחרה סאלח לתפקיד מזכירת מועצת הנשים של תע"ל. כמו כן, היא נבחרה למקום השלישי ברשימתה. ברשימה המשותפת חד"ש-תע"ל שובצה במקום השביעי, אך זו קיבלה רק 6 מנדטים, וסאלח לא נכנסה לכנסת. לקראת הבחירות לכנסת העשרים ושתיים לא השתנתה רשימתה של מפלגת חד"ש-תע"ל וסאלח נותרה במקום השביעי במפלגה. עם איחוד חד"ש-תע"ל ורע"מ-בל"ד במפלגת הרשימה המשותפת שובצה סאלח במקום ה-14. המפלגה קיבלה 13 מנדטים, וסאלח לא נכנסה לכנסת. בבחירות לכנסת ה-23 שובצה במקום ה-3 ברשימת תע"ל והוצבה במקום ה-14 בסיעת הרשימה המשותפת אשר קיבלה 15 מנדטים ונכנסה לראשונה לכנסת. במהלך כהונתה הציעה לאזרחים וארגונים חברתיים להעביר לה שאילתות על מנת שתגיש אותן למשרדים ממשלתיים. לקראת הבחירות לכנסת העשרים וארבע הוצבה סאלח במקום השלישי בתע"ל שהוא המקום העשירי ברשימה המשותפת ולא נכנסה לכנסת לאחר שהרשימה קיבלה שישה מנדטים בלבד. סונדוס היא מנכ"ל עמותת מוג'תמענא (קהילתנו), העוסקת בעיקר בחוגים וקורסי העשרה בתחומי התרבות והאומנות. ב-2016 העמותה השיקה קמפיין לתמיכה בזכויותיהם וביטחונם של עובדי הבניין. משנת 2015 עוסקת סאלח בחינוך ובהוראה ונכון ל-2019 היא מורה בתיכון "סנט ג'וזף" בנצרת. כתבה מספר טורי דעה לעיתון הארץ. סונדוס היא מנכ"לית חברת הסטארט אפ "Aleen health care" המפתחת תכשירים להיגיינת הפה. נשואה ולה שלושה ילדים, מתגוררת בכפר משהד. מדיה וקבצים בנושא סונדוס סאלח בוויקישיתוף סונדוס סאלח, באתר הכנסת סונדוס סאלח, באתר כנסת פתוחה מאמרי סונדוס סאלח, באתר "הארץ" אינס אליאס, ח"כית סונדוס סאלח קוראת למוחלשים בחברה הערבית והיהודית להתאחד, באתר הארץ, 17 במרץ 2021 סמאח סלימה, הכירו את ארבע הפמיניסטיות הערביות שרצות לכנסת, באתר "שיחה מקומית", 8 במרץ 2019 דני זקן, ‏תע"ל בחרה את חמשת המקומות הראשונים ברשימה לכנסת, באתר גלובס, 15 בפברואר 2019 יעל פינקלשטיין, חברת הכנסת שמציעה לציבור להגיש באמצעותה שאילתות למשרדי הממשלה, באתר "שקוף", 27 באוגוסט 2020 רשימת הרשימה המשותפת, באתר ועדת הבחירות עמותת מוג'תמענא, באתר "גיידסטאר ישראל" סונדוס סאלח באתר מומחים ומומחיות ערבים סונדוס סאלח באתר הארץ ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
ג'יימס מיד

ג'יימס מייקל מיד (באנגלית: James Michael Mead‏; 27 בדצמבר 1885 – 15 במרץ 1964) היה פוליטיקאי אמריקאי, שייצג את מדינת ניו יורק בקונגרס של ארצות הברית בשנים 1919–1947, ראשית בבית הנבחרים ולאחר מכן בסנאט. מיד נולד במאונט מוריס שבמחוז ליווינגסטון שבמערב מדינת ניו יורק, ועבר להתגורר בבאפלו עם משפחתו כשהיה בן ארבע. כבר בגיל 12 החל לעבוד, והועסק על ידי חברת הרכבות "דלאוור, לאקוואנה ווסטרן ראלירוד" (Delaware, Lackawanna and Western Railroad). בין היתר הוא הועסק כנער מים, כנועץ יתדות ובעבודות טכניות אחרות. הוא גם עבד בחברת פולמן כמכונאי. בשנים 1911–1914 הועסק כקצין במשטרת הקפיטול של ארצות הברית. מיד רכש את השכלתו הגבוהה תוך כדי עבודותיו במשטרה ובחברות הרכבות. הוא למד בבית הספר "קטלו" להנדסה בבאפלו וסיים קורס לימודי הנדסה במכון הטכנולוגי של באפלו. הוא למד גם בקורסים של קולג' קניזיוס (אנ') ובאוניברסיטה הקתולית של אמריקה. בזמן שעבד במשמרות לילה במשטרת הקפיטול למד במרכז ללימודי משפטים של אוניברסיטת ג'ורג'טאון. בשנת 1914 היה חבר במועצת המפקחים של מחוז ארי, ובשנים 1915–1918 היה חבר בבית המחוקקים של מדינת ניו יורק. בשנת 1918, ניצח את חבר בית הנבחרים של ארצות הברית ויליאם פרדריק וולדוב המכהן מטעם המפלגה הרפובליקנית וזכה לייצג את מחוז הקונגרס ה-42 של מדינת ניו יורק בבית הנבחרים האמריקאי. הוא ייצג מחוז זה בבית הנבחרים בשנים 1919–1938. הוא פרש מבית הנבחרים לאחר שגבר על אדוארד פ. קורסי הרפובליקני בבחירות הבזק שנערכו בשנת 1938 כדי לבחור את ממלא מקומו של הסנאטור רויאל קופלנד, שנפטר בעודו מכהן בתפקידו. הוא נבחר מחדש בשנת 1940, כשהביס את חבר הקונגרס הרפובליקני ברוס ברטון. בשנת 1946 היה מועמד המפלגה הדמוקרטית לתפקיד מושל ניו יורק, אך הפסיד למושל המכהן תומאס דיואי. לאחר הפסדו בבחירות, היה חבר בוועדת המסחר הפדרלית בשנים 1949–1955. מיד היה ציר מטעם מדינת ניו יורק בכינוסי הוועדה הדמוקרטית הלאומית בכל שנת הבחירות לנשיאות ארצות הברית מ-1936 ועד 1952. בשנת 1937, בנה מינהל קידום העבודות (Works Progress Administration) את מה שיהפוך בסופו של דבר לספריית ג'יימס מיד בבאפלו, עיר הולדתו. מיד הלך לעולמו בעיר לייקלנד שבפלורידה ונטמן בבית העלמין אואקיל שבקלרמונט, פלורידה. מדיה וקבצים בנושא ג'יימס מיד בוויקישיתוף ג'יימס מיד, באתר המדריך הביוגרפי של הקונגרס של ארצות הברית (באנגלית) ג'יימס מיד, באתר "Find a Grave" (באנגלית) Ex-Senator Mead Of New York Dies; EX-SENATOR MEAD OF NEW YORK DIES, באתר הניו יורק טיימס, 15 במרץ 1964 (באנגלית)
קרחון ליפ ייר

קרחון ליפ ייר (באנגלית: Leap Year Glacier; מילולית: קרחון שנה מעוברת) הוא קרחון יובלי, בהרי באוורס שבאנטארקטיקה. ההר מנקז לכיוון דרום מזרח, בין מסיב מולאר והר סטירלינג שבהרי באוורס, ונשפך לתוך קרחון בלק. שמו של הקרחון ניתן לו על ידי המשלחת הצפונית של משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר 1963–1964. חברי המשלחת הצפונית הגיעו אל המשלחת בראש השנה של שנת 1964 (שהייתה שנה מעוברת), לאחר שטיפסו מקרחון סלדג'רס. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 137 קרחון ליפ ייר באתר הסקר הגאולוגי של ארצות הברית קרחון ליפ ייר באתר הגאזט האנטארקטי של ממשלת ניו זילנד קרחון ליפ ייר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
קרחון הושקו

קרחון הושקו (באנגלית: Hoshko Glacier) הוא קרחון מסוג קרקס קרחוני, ברכס לאנטרמן, בהרי באוורס, בארץ ויקטוריה, שבאנטארקטיקה. הקרחון ממוקם באזור המכונה חוף פנל. הקרחון מנקז לכיוון דרום-מערב את ההרים שבין פסגת באוורס והר אדיקסון. הקרחון נשפך לתוך החלק התחתון של קרחון קנהאם. הקרחון מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של סגן ג'ון הושקו הבן (.John Hoshko, Jr) מכוחות המילואים של צי ארצות הברית, שהיה קצין יחסי הציבור, של כוחות העזר של צי ארצות הברית לאנטארקטיקה בין השנים 1966–1968. קרחון הושקו באתר הסקר הגאולוגי של ארצות הברית קרחון הושקו באתר הגאזט האנטארקטי של ממשלת אוסטרליה קרחון הושקו באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית גאזט השמות האנטארקטיים הרשמי של ממשלת ניו זילנד מידע גאוגרפי והיסטורי
מסיב מולאר

מסיב מולאר (באנגלית: Molar Massif; מילולית: מסיב שן טוחנת) הוא מסיב הררי גדול, מזרחית בסמוך לרכס לאנטרמן, בהרי באוורס, שבאנטארקטיקה. במסיב מצויים האתרים הבאים: המסיב מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של המסיב ניתן לו על ידי הוועדה המייעצת לשמות אנטארקטיים. הקרחון נקרא בשל צורתו - קווי המתאר של הרכס נראו דומים לשן טוחנת. • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 136 • Edmund Stump, The Ross Orogen of the Transantarctic Mountains, P 49 מסיב מולאר באתר הסקר הגאולוגי של ארצות הברית מסיב מולאר באתר הגאזט האנטארקטי של ממשלת אוסטרליה מסיב מולאר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
נמל התעופה הבין-לאומי סנט-אכזופרי

נמל התעופה הבינלאומי סנט-אכזופרי (בצרפתית: Aéroport Lyon-Saint Exupéry; באנגלית: Lyon–Saint Exupéry Airport) הוא נמל התעופה הראשי של העיר ליון, וממוקם 20 ק"מ דרומית - מזרחית למרכז העיר. הנמל קרוי על שמו של חלוץ התעופה אנטואן דה סנט-אכזופרי, והוא נבנה על מנת להחליף את נמל התעופה ליון-ברון. בנמל התעופה שני טרמינלים (טרמינל 3 בוטל) ושני מסלולי המראה/נחיתה. תחנת הרכבת גאר דה ליון סנט-אכזופרי מקשרת את השדה עם פריז ועם ערים נוספות בצרפת ובאיטליה. איזי ג'ט וטראנסאוויה צרפת מפעילות מספר טיסות בשבוע לנמל התעופה בן-גוריון. מדיה וקבצים בנושא נמל התעופה הבין-לאומי סנט-אכזופרי בוויקישיתוף אתר האינטרנט הרשמי של נמל התעופה הבין-לאומי סנט-אכזופרי (באנגלית) ערך זה הוא קצרמר בנושא שדות תעופה ובנושא צרפת. אתם מוזמנים לתרום לוויקיפדיה ולהרחיב אותו.
ג'ייסון קרייס

ג'ייסון קרייס (באנגלית: Jason Kreis, נולד ב-29 בדצמבר 1972) הוא כדורגלן עבר ומאמן כדורגל אמריקאי, המשמש כמאמן הנבחרת האולימפית של ארצות הברית בכדורגל וכעוזר מאמן אינטר מיאמי. קרייס נולד באומהה שבנברסקה. אחרי ששיחק בכל משחקי קבוצת הכדורגל של אוניברסיטת דיוק, חתם קרייס בקבוצת ראלי פליירס מליגת ה-USISL. ב-1996 נבחר קרייס במקום ה-43 בדראפט ה-MLS, על ידי דאלאס בורן. קרייס כבש את השער הראשון בתולדות הקבוצה. ב-1999 היה קרייס לאמריקאי הראשון שזוכה בתואר ה-MVP של ה-MLS, אחרי שהוביל את הליגה בנקודות ובשערים. ב-26 ביוני 2004 כבש קרייס את שער הליגה ה-89 שלו נגד די.סי. יונייטד ועקף את רוי לסיטר בטבלת מלך השערים בכל הזמנים של ה-MLS. בתואר זה החזיק שלוש שנים, עד אשר חיימה מורנו שבר את שיאו. ב-17 בנובמבר 2004 עבר קרייס בטרייד לריאל סולט לייק, והפך לשחקן הראשון בהיסטוריה של הקבוצה. הוא עזב את דאלאס כשהוא שיאן הקבוצה במשחקים (247), שערים (91), בישולים (65) ונקודות (247). קרייס הפך לכובש הראשון בתולדות סולט לייק, כאשר כבש שער בהפסד 1–3 ללוס אנג'לס גלאקסי. ב-13 באוגוסט 2005 היה לשחקן הראשון בהיסטוריה של ה-MLS שכבש למעלה ממאה שערים. קרייס לא הצליח לשחזר את הישגיו בליגה בנבחרת ארצות הברית, וכבש רק שער אחד ב-14 משחקים. הופעת הבכורה שלו הייתה ב-20 באוגוסט 1996, נגד נבחרת אל סלבדור. את שערו היחיד בנבחרת כבש ב-1999, בתיקו 2:2 מול ג'מייקה. בשנת 2007 פרש קרייס ממשחק פעיל, והפך למאמנה של קבוצת ריאל סולט לייק. ב-2013 הודיעה ניו יורק סיטי כי קרייס יאמן אותה בעונתה הראשונה ב-MLS, עונת 2014/15. מדיה וקבצים בנושא ג'ייסון קרייס בוויקישיתוף ג'ייסון קרייס, באתר Transfermarkt ג'ייסון קרייס, באתר National Football Teams ג'ייסון קרייס, באתר FootballDatabase.eu פרופיל המאמן, באתר Transfermarkt
PopCap Games

PopCap Games היא מפתחת משחקים אמריקאית שנוסדה בשנת 2000, ובסיסה בעיר סיאטל. החברה נוסדה בשנת 2000 על ידי מספר חברים. בשנת 2002 הם הוציאו את המשחק הראשון של החברה - Bejeweled, משחק התאמת רצפים שזכה להצלחה גדולה ובמספר פרסים בענף משחקי הווידאו. בשנת 2005 החברה התאחדה עם חברת Sprout Games, יוצרת המשחק Feeding Frenzy. בשנת 2007 פתחה החברה את המשרד הראשון שלה מחוץ לארצות הברית - בדבלין בירת אירלנד. בשנת 2011 החברה נקנתה על ידי משווקת המשחקים Electronic Arts תמורת 650 מיליון דולר אמריקני. בשנת 2012 פוטרו 50 עובדים, המשרד בדבלין נסגר, ומאז ההתמקדות היא במשחקים חינמיים (אנ'). סדרת Bejeweled סדרת Bookworm סדרת Feeding Frenzy סדרת Peggle סדרת Plants vs. Zombies סדרת Zuma Insaniquarium AstroPop אתר האינטרנט הרשמי של PopCap Games (באנגלית) PopCap Games, ברשת החברתית פייסבוק PopCap Games, ברשת החברתית אקס (טוויטר) PopCap Games, סרטונים בערוץ היוטיוב PopCap Games
עשה שבתך חול ואל תצטרך לבריות

המונח עשה שבתך חול ואל תצטרך לבריות הוא כלל בהלכות שבת, ובהלכות צדקה, לפיו אדם שאין לו יכולת כלכלית לקיים את מצוות עונג שבת, עליו להימנע מלענג את השבת כדי לא להיזקק למתנות מהבריות. כלל זה מופיע מספר פעמים בתלמוד הבבלי בשם רבי עקיבא: ”שבעה דברים צוה רבי עקיבא את רבי יהושע בנו... ועשה שבתך חול ואל תצטרך לבריות...” כמו כן רבי יוחנן מוסר את הכלל הזה בשם אנשי ירושלים. בגמרא מעמידים את דברי המשנה במסכת פאה לפיהם מי שיש לו מזון ארבע עשרה סעודות לא יטול מכספי הצדקה כשיטת רבי עקיבא. כלל זה נפסק להלכה, כגון בדברי הרמב"ם: ”לעולם ידחוק אדם עצמו ויתגלגל בצער ואל יצטרך לבריות ואל ישליך עצמו על הצבור, וכן צוו חכמים ואמרו עשה שבתך חול ואל תצטרך לבריות.” הטור: ”לעולם ירחיק אדם עצמו מהצדקה, ויגלגל עצמו בצער, שלא יצטרך לבריות. וכן צוו חכמים עשה שבתך חול ואל תצטרך לבריות.” בבואה לקבוע את חובת האכילה והשתייה בשבת, מבחינה ההלכה בין מצבים כלכליים שונים: אדם מבוסס מבחינה כלכלית - מחויב לקנות לסעודות השבת את מיטב המאכלים המקובלים בדורו ובמקום מגוריו, לפי יכולתו. אדם שמצבו הכלכלי אינו שפיר, אך ידוע לו שאם ילווה כסף לצורך השבת יוכל להשיב את ההלוואה בעתיד – עליו ללוות כסף ולקנות לפחות מאכל מכובד אחד לכבוד השבת. לאדם זה מובטח בהלכה ובאגדה כי הקב"ה ישיב לו את ההוצאות שהוציא למען עונג השבת. אדם עני שאף אם ילווה לא יוכל לפרוע את חובו – אל לו ללוות מאומה לצורך השבת, ועליו נאמר "עשה שבתך חול ואל תצטרך לבריות". למרות הכלל לפיו אין ליטול כספי צדקה לצורך מצוות עונג שבת, מצאנו כמה מצוות בהן ההדרכה היא ליטול צדקה כדי לקיימן: לגבי הדלקת נרות חנוכה - כתב הרמב"ם: "אפילו אין לו מה יאכל אלא מן הצדקה שואל או מוכר כסותו ולוקח שמן ונרות ומדליק". לגבי ארבע כוסות בליל הסדר - כתב השולחן ערוך: "אפילו עני המתפרנס מן הצדקה, ימכור מלבושו או ילוה או ישכיר עצמו בשביל יין לארבע כוסות". ויש שביארו שאם נזקק לכך, ייטול צדקה. הרב דוד כוכב, אל תצטרך לבריות, באתר פורטל הדף היומי תלמוד בבלי, מסכת פסחים, דף קי"ב, עמוד א'. תלמוד בבלי, מסכת שבת, דף קי"ח, עמוד א'. משנה תורה לרמב"ם, ספר זרעים, הלכות מתנות עניים, פרק י', הלכה י"ח. ארבעה טורים, יורה דעה, סימן רנ"ה. ההלכות מבוארות בשולחן ערוך, אורח חיים, סימן רמ"ב ובמשנה ברורה שם. משנה תורה לרמב"ם, ספר זמנים, הלכות מגילה וחנוכה, פרק ד', הלכה י"ב. שולחן ערוך, אורח חיים, סימן תע"ב, סעיף י"ג.
עידן הקרודים

עידן הקרודים (באנגלית: Dawn of the Croods) היא סדרת הנפשה אמריקאית מסוגת קומדיה והרפתקאות, המבוססת על הסרט "הקרודים" שהופק על ידי דרימוורקס הנפשה. עלילת הסדרה מתרחשת לפני עלילת הסרט, והיא עוסקת במשפחת הקרודים, משפחה קדמונית שבכל יום עוברת הרפתקאות חדשות ומצחיקות. לסדרה הופקו ארבע עונות בעלות 52 פרקים באורך 23 דקות. הסדרה הופצה לראשונה בנטפליקס ארצות הברית החל מה-24 בדצמבר 2015 עד ה-7 ביולי 2017. בישראל הסדרה שודרה בדיבוב עברי בערוץ הילדים, כאשר שתי העונות הראשונות הופצו לראשונה כעונה אחת ב-13 בנובמבר 2016, ושתי העונות האחרונות הופצו לראשונה גם כעונה אחת ב-5 בנובמבר 2017. הסדרה הייתה מועמדת בשנת 2016 לשני פרסי אנני, אך הפסידה בהתאמה לסדרות "המופע של מר פיבודי ושרמן" ו"ההמבורגרים של בוב". עלילת הסדרה מתרחשת לפני הסרט "הקרודים", והיא עוסקת במשפחת הקרודים, משפחה קדמונית המתגוררת בעמק "אההה!", בו בכל יום היא פוגשת חברים חדשים, עוברת הרפתקאות מצחיקות ומגלה את "הפעמים הראשונות" שהעולם עוד לא ראה. במאי הדיבוב בעברית היה תומר שביט, ומפיקת הדיבוב הייתה ענבר שטגר עזרא. בשונה מהסרט שבהנפשה ממוחשבת, הסדרה היא בהנפשה מסורתית. הסדרה הונפשה בהתחלה ב-Toon Boom Animation, ולאחר מכן הונפשה על ידי אולפנים בדרום קוראה. הוחלט שעלילת הסדרה תתאר את קורות המשפחה בטרם מאורעות הסרט, כדי לא לפגוע בהמשכיות היקום ולהשאיר את הפתח עבור סרט המשך. איש מצוות המדבבים המקוריים של הסרט אינו שב לסדרה, ואלו הוחלפו בידי אחרים. טרולים: ממשיכים לרקוד! אתר האינטרנט הרשמי של עידן הקרודים (באנגלית) "עידן הקרודים", במסד הנתונים הקולנועיים IMDb (באנגלית) "עידן הקרודים", באתר נטפליקס "עידן הקרודים", באתר Rotten Tomatoes (באנגלית) "עידן הקרודים", במסד הנתונים הקולנועיים KinoPoisk (ברוסית) עידן הקרודים, במיזם "אישים" לתיעוד היצירה הישראלית חדש בטלוויזיה: ראשון, 13 בנובמבר 2016, שי שגב, באתר מגפון, 11 בנובמבר 2016 חדש בטלוויזיה: ראשון, 05 בנובמבר 2017, שי שגב, באתר מגפון, 3 בנובמבר 2017
תהילים ק"י

תהילים ק"י הוא המזמור ה-110 בתהילים. (במספור של תרגום השבעים והוולגטה זהו הפרק ה-109). המזמור הוא אחד מארבעה עשר מזמורים הפותחים במילה 'לדָוִד'. שמו של המזמור בלטינית "Dixit Dominus". חוקרים סוברים כי זהו מזמור מלך. לשיטתם חובר המזמור לכבוד הכתרתו. יש הסוברים כי זהו מזמור נבואי המנבא את ניצחונו של המלך במלחמה. אחרים טוענים כי זוהי נבואה למלך בעת עלייתו למלוכה. המזמור נחלק לשני חלקים: בחלקו הראשון של המזמור יש תיאור של המלך היושב על כסאו. ייתכן כי תיאור זה מתאר את המלך היוצא אל המלחמה. בחלקו השני של מתאר המחבר את שובו של המלך אל כס מלכותו לאחר ניצחונו בעזרת ה'. מדיה וקבצים בנושא תהילים ק"י בוויקישיתוף תהילים ק"י באתר 929 - תנ"ך ביחד ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד. משה גרסיאל, עולם התנ"ך: תהילים ב', תל אביב, דוידזון עתי, 1996, עמ' 159 שמאי גלנדר, החוויה הדתית במזמורי תהילים, ירושלים, מוסד ביאליק, תשע"ג, עמ' 171
שרלוק הולמס והפרחחים מרחוב בייקר

שרלוק הולמס והפרחחים מרחוב בייקר (באנגלית: Sherlock Holmes and the Baker Street Irregulars) היא סדרת דרמה של ה-BBC משנת 2007 על שרלוק הולמס והפרחחים מרחוב בייקר, חבורת ילדים שעוזרים לו מדי פעם. בסרט מככב ג'ונתן פרייס בתפקיד שרלוק הולמס וביל פטרסון כדוקטור ווטסון ועם אנה צ'נסלור ואהרון ג'ונסון. הפרחחים מרחוב בייקר חוקרים כי כמה מחבריהם נעדרים נעדרים, ובמקביל מנסים למנוע את שרלוק הולמס - שעובר משבר אישי - מורשע ברצח. ג'ונתן פרייס בתפקיד שרלוק הולמס ביל פטרסון כד"ר ווטסון אנה צ'נסלור בתפקיד איירין אדלר מייקל מלוני כמפקח סטירלינג אהרון טיילור-ג'ונסון בתפקיד פינץ' בן סמית בתפקיד ג'ק פרנק מורי בתפקיד מלורי מיה פרננדז בתפקיד סאדי מייגן ג'ונס בתפקיד ג'סמין אליס הוקין בתפקיד טיליף ברנדן פטריקס בתפקיד המפקח בורן הסרט מבוסס על סיפור מקורי מאת קורטי ודויל. הופק על ידי אנדי רולי. הצילומים ועבודת הפוסט-פרודקשן נערכו בדבלין, אירלנד. "שרלוק הולמס והפרחחים מרחוב בייקר", במסד הנתונים הקולנועיים IMDb (באנגלית) "שרלוק הולמס והפרחחים מרחוב בייקר", במסד הנתונים הקולנועיים KinoPoisk (ברוסית) הודעת ה-BBC לעיתונות על הפקת התוכנית
החבורה מרחוב בייקר

החבורה מרחוב בייקר (באנגלית: The Irregulars, בתרגום חופשי: החריגים) היא סדרת פשע טלוויזיונית אמריקאית בת עונה אחת, שעלתה לשידור ב"נטפליקס" ב-26 במרץ 2021. הסדרה מבוססת על ספריו של סר ארתור קונאן דויל, ובמרכזה חבורת פרחחים מרחוב בייקר העובדים עבור ד"ר ווטסון, ומצילים את לונדון מאלמנטים על-טבעיים. הנרי לויד-יוז בתפקיד שרלוק הולמס רויס פירסון כדוקטור ווטסון קלארק פיטרס כלינן מאר הריסון אוסטרפילד - ליאופולד ת'דאה גרהם בתור בי דארסי שו כג'סי איידן מקארדל בתפקיד המפקח לסטרייד ג'וג'ו מקארי בתפקיד בילי מקקל דייוויד כספייק שילה אטים "לשרלוק הולמס הייתה קבוצה של ילדי רחוב שהוא היה משתמש בכדי לעזור לו לאסוף רמזים, אז הסדרה שלנו מספרת מה אם שרלוק היה עבריין מכור לסמים והילדים הם שפותרים את כל התיקים בזמן שהוא לוקח לעצמו את הקרדיט." התסריטאי טום בידוול תיאר את התוכנית כ"פרויקט החלומות שלי והרעיון הוותיק ביותר שלי" והיא מנקודת מבט שונה על הולמס ועל יחסיו עם הפרחחים מרחוב בייקר. צילומי התוכנית נערכו בבריטניה, כאשר ג'וני קנטון משמש כבמאי מוביל. הצילומים נערכו בסוף 2019 בליברפול ונמשכו עד מרץ 2020 כשהופסקו בעקבות מגפת הקורונה. עם זאת, בספטמבר 2020 הצילומים חודשו. ב-4 במאי 2021 נמסר על ביטול הסדרה אחרי עונה אחת. זאת, על אף שבסוף חודש אפריל הסדרה נכללה ברשימת עשר הסדרות הנצפות ביותר של "נטפליקס", והקדימה אף את "הפלקון וחייל החורף". אתר האינטרנט הרשמי של החבורה מרחוב בייקר (באנגלית) "החבורה מרחוב בייקר", במסד הנתונים הקולנועיים IMDb (באנגלית) "החבורה מרחוב בייקר", באתר נטפליקס "החבורה מרחוב בייקר", באתר Rotten Tomatoes (באנגלית) "החבורה מרחוב בייקר", באתר Metacritic (באנגלית) טריילר "Variety Announces 10 Brits to Watch for 2020". Variety. 17 בדצמבר 2019. נבדק ב-20 בדצמבר 2019. {{cite web}}: (עזרה) "Adapting Watership Down for BBC One". BBC. 18 בדצמבר 2018. נבדק ב-20 בדצמבר 2019. {{cite web}}: (עזרה) Carr, Flora (20 בדצמבר 2018). "Netflix is planning a new Sherlock Holmes series called The Irregulars". Radio Times. נבדק ב-20 בדצמבר 2019. {{cite web}}: (עזרה) Netflix’s new Sherlock Holmes series ‘The Irregulars’ has resumed filming White, Peter (May 4, 2021). ‘The Irregulars’: Sherlock Holmes Detective Drama Canceled At Netflix. deadline Hollywood. Retrieved May 5, 2021